《入塞》
隋代·何妥

桃林千里险，候骑乱纷纷。问此将何事，嫖姚封冠军。

回旌引流电，归盖转行云。待任苍龙杰，方当论次勋。

作者简介：隋西城人，字栖凤。父何细胡。本胡人，通商入蜀，因家于郫县。妥少机警，有口才，知乐律，而好臧否人物。文帝时累迁至国子祭酒。尝言苏威不可信用，以是与威有隙。出为龙州刺史，终于国子祭酒任。谥肃。有《周易讲疏》、《孝经义疏》及文集等，已佚。